stanford-oval/wikipedia huggingface dataset:
Sandoriniöljy

Sandoriniöljy, käytettiin myös nimeä sanduriiniöljy tai chandoriniöljy oli Suomessa 1800-luvun jälkipuoliskolla valaistus- ja keittotarkoituksiin käytetty Venäjältä tuotu maaöljytisle. Kellertävän värinen öljy oli hyvin tulenarkaa ja räjähti voimakkaasti joutuessaan avotulen lähelle. Toisaalta valaistustarkoituksiin öljy sopi hyvin, sillä se tuotti kirkkaan ja kuuman liekin vähäisellä polttoaineen kulutuksella. Sandoriniöljy oli kallista, ja sitä käyttivät etupäässä Suomessa asuneet varakkaat venäläiset. Sandoriniöljyn nimi tuli Pietarissa asuneen L. Chandorin mukaan, joka patentoi vuonna 1868 öljyä käyttäneen lampun. Sandoriniöljy ja sitä käyttäneet lamput syrjäytyivät sittemmin tavallisten öljylamppujen tullessa käyttöön.
Sandoriniöljyä käyttäneet lamput olivat räjähdysvaaran vuoksi erikoisvalmisteisia ja sen vuoksi kalliita hankkia. Lampussa oli pieni imukankaalla vuorattu polttoainesäiliö jonka vetoisuus oli puoli korttelia (noin 0,17 litraa). Lampun polttimo imutorvineen oli varustettu erityisen tarkkaan tehdyillä ilmarei'illä räjähtämisen estämiseksi. Lamppu paloi yhdellä täytöllä noin puoli päivää 10 linjan (noin kaksi senttimetriä) korkuisella liekillä. Sandoriniöljyä käytettiin myös keittimissä, niissä polttimon liekki oli laajempi ja matalampi. Lisäksi uunintekijät käyttivät pimeinä aikoina lasitonta sandorinivalaisinta työlamppuna. Lampun polttimo oli varustettu erityisillä ilmarei'illä hyvän vedon varmistamiseksi ja lamppu oli myös suojattu räjähtämisen varalta erityisellä laitteella.
Sandorinilamppu aiheutti Helsingissä suuren tulipalon vuonna 1877, ja kesällä 1880 sattui Etelä-Esplanadin ja Fabianinkadun kulmassa sijainneen kaksikerroksisen puutalon keittiössä sandoriniöljykeittimen räjähdyksestä alkanut tulipalo.
Aiheesta muualla

L. Chandorin kokosivun ilmoitus lampuistaan vuodelta 1869, Helsingfors Dagblad, 21.10.1869, nro 244, s. 5, Kansalliskirjaston digitaaliset aineistot
Chandorini-tulipalo Hämeenlinnassa, Uusi Suometar, 14.02.1870, nro 13, s. 2, Kansalliskirjaston digitaaliset aineistot
Salaisen Tonttulaakson Sekametelisoppa

Salaisen Tonttulaakson Sekametelisoppa -joulukalenteri on joensuulaisen lasten- ja nuorten ohjelmien tuotantoyhtiön Peatland Film & TV:n ensimmäinen fiktiivinen tuotanto. Joulukalenterin on käsikirjoittanut  ja ohjannut Tiia Kisonen.
Sarja on kuvattu  2023 - 2024 Pohjois-Karjalassa pääosin Kolilla, Nurmeksessa Ikolan Museolla ja  Pielisen rannalla yksityisessä mökkimiljöössä. Sarjassa tuodaan esille karjalaista ruoka- ja perinnekulttuuria. Sarjassa puhutaan myös Pohjois-Karjalan murretta. Joulukalenteri tulee katsottavaksi Kotikino suoratoistopalveluun joulukaudella 2024. Sarjaa levittää VLMedia Oy. Tiia Kisosen perhe esiintyy joulukalenterisarjassa näyttelijöinä muiden roolittajien joukossa. Markus Kisonen on vastannut sarjan tuotannosta, leikkauksesta ja pääosin kuvaamisesta. Sarjaan on sävelletty kaksi uutta kappaletta. Kalenterin muu musiikki on pääosin norjalaisen säveltäjän Alexander Nakaradan tuotantoa.
Sandouville

| Sandouville |
| --- | --- |
 Sandouvillen kirkko.
 vaakuna
Valtio:   Ranska
Hallinto:  
 – Hallinnon tyyppi:  Kunta
 – Pormestari:  Jacques Dellerie
Pinta-ala:  
 – Kokonaispinta-ala:  14,8 km²
Korkeus:  0-108 m
Väkiluku (1.2019):  797
 – Väestötiheys:  54 as./km²
Aikavyöhyke:  UTC+01.00
 – Kesäaika:  UTC+02.00
 
 www.sandouville.fr 
Infobox OKVirheellinen NIMI-arvo: 
Sandouville on kunta Seine-Maritimen departementissa Normandian alueella Pohjois-Ranskassa. Siellä on Renault’n tehdas.
Sandouville sijaitsee Seine-joen rannalla, Pays de Caux'ssa, noin 18 kilometriä Le Havresta itään, D80- ja D982-teiden risteyksessä. Kunnassa on kaksi erillistä osaa: pohjoisessa on kylä, maatilat ja metsää, etelässä, jonka erottaa A131-autotie ja Canal de Tancarville, on satamatoimintaa, Renault’n tehdas ja ennallistettu suoalue.
Aiheesta muualla

Kuvia tai muita tiedostoja aiheesta Sandouville Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sandouville
Käännös suomeksi
Saksan liittotasavallan peruslaki

Valtionhallinto
Perustuslaki
Weimarin tasavalta (1919-1933)
Saksan liittotasavalta (1949–1990)
Ulkoasiainministeriö
Johto
Liittopresidentti
Liittokansleri
Liittoneuvosto
Liittopäivät eli parlamentti
Vaalit
Puolueet
Poliitikot
Energiapolitiikka
Ympäristöpolitiikka
Teemasivu:Politiikka
n • k •
Osa artikkelisarjaa
Saksan liittotasavallan peruslaki vuodelta 1949
Saksan liittotasavallan peruslaki (saks. Grundgesetz für die Bundesrepublik Deutschland, lyh. Grundgesetz) on Saksan perustuslaki. Se otettiin käyttöön 23. toukokuuta 1949.
Nykyinen peruslaki eroaa monelta osin Weimarin tasavallan perustuslaista, joka oli Saksan historian ensimmäinen demokraattinen perustuslaki.
Lain kirjoittajat eivät kuitenkaan halunneet kutsua lakia perustuslaiksi (saks. Verfassung), koska sen toivottiin jäävän väliaikaiseksi ja miehitysvyöhykkeisiin jaetun Saksan yhdistyvän pian. Tämän vuoksi laille annettiin nimeksi Grundgesetz, jonka voisi suomentaa perusasetukseksi. Kesti kuitenkin noin 40 vuotta lain kirjoittamisen jälkeen ennen kuin Saksan jälleenyhdistyminen toteutui ja hyvin toiminut peruslaki jäi voimaan myös yhdistyneeseen Saksaan.
Laissa määritellään muun muassa demokraattisten instituutioiden (liittopresidentti, liittokansleri, oikeuslaitos) rooli, osavaltioiden (Bundesländer eli liittomaiden) ja liittotasavallan suhde ja Bundeswehrin eli armeijan rooli. Tärkeimmäksi asiaksi nousevat kuitenkin perusoikeudet. Peruslain ensimmäinen lause onkin Die Würde des Menschen ist unantastbar (suom. Ihmisarvo on loukkaamaton), joka on todennäköisesti tunnetuin lause Saksan peruslaissa.
Aiheesta muualla

Wikimedia Commonsissa on kuvia tai muita tiedostoja aiheesta .
Laki saksaksi
Laki englanniksi käännettynä (Basic Law)
60  Years  German  Basic  Law:The  German  Constitution  and  its  Court  Landmark  Decisions  of  theFederal Constitutional Court of Germany
Santena

| Santena |
| --- | --- |

 vaakuna
 Santena
 Koordinaatit: 44°57′N, 7°47′E 
Valtio:  Italia
Alue:  Piemonte
Metropolikaupunki:  Torino
Korkeus:  237 m
Väkiluku:  15 425
Aikavyöhyke:  UTC+1
 – Kesäaika:  UTC+2
 
 http://www.comune.santena.to.it 
Infobox OKVirheellinen NIMI-arvo: 
Santena (piemonteksi Santna) on kunta Italiassa Piemonten alueella sijaitsevassa Torinon metropolikaupungissa.  Vuoden 2022 alussa kunnassa oli arviolta 10 534 asukasta.
Sami Saksio

Sami Petteri Saksio (nykyisin Sami Sax, s. 28. huhtikuuta 1969 Posio) on suomalainen keihäänheittäjä. Saksio voitti keihäänheiton Suomen mestaruuden Lappeenrannassa vuonna 1997. Saksio ei kuulunut kilpailun ennakkosuosikkeihin, mutta ensimmäisellä kierroksella heitetty oma ennätys 84,26 riitti voittoon sekä MM-kisapaikkaan. Ateenan MM-kisoissa Saksio ei selvinnyt karsinnasta tuloksellaan 76,20 varsinaiseen kilpailuun. Vuonna 2001 Saksio voitti SM-hopeaa Turussa tuloksella 80,95. Saksio lopetti uransa vuonna 2002.
Saksion valmentajina olivat Martti Röppänen, Jorma Markus (1993–1998) ja Antti Matinolli (1998–). Seuratasolla Saksio edusti vuoteen 1996 Oulun Pyrintöä ja sen jälkeen Tyrnävän Tempausta.
Saxiksi nimensä muuttanut Saksio tuomittiin vuonna 2005 Oulun käräjäoikeudessa kahdeksaksi kuukaudeksi ehdolliseen vankeuteen törkeistä kätkemisrikoksista. Hän on sairauseläkkeellä.
Aiheesta muualla

Sami Saksio Tilastopaja (vaatii kirjautumisen, maksullinen palvelu).
Riverdale

| Riverdale |
| --- | --- |

Tyyli:  draama
Kestoaika:  42 minuuttia
Kehittäjä(t):  Roberto Aguirre-Sacasa
Pääosissa:   KJ Apa  Lili Reinhart  Camila Mendes  Cole Sprouse  Casey Cott  Marisol Nichols  Madelaine Petsch  Ashleigh Murray  Vanessa Morgan  Mädchen Amick  Luke Perry 
Alkuperämaa:   Yhdysvallat
Alkuperäiskieli:  englanti
Verkko:   The CW Netflix
Esitetty:  26. tammikuuta 2017  – 23. elokuuta 2023
Tuotantokausia:  7
Jaksoja:  137
Ikäraja:  16+
Tuotanto
Tuottaja(t):  J.B. Moranville
Vastaava(t) tuottaja(t):  Jon Goldwater Sarah Schechter Greg Berlanti Roberto Aguirre-Sacasa
Säveltäjä(t):  Blake Neely
Tuotantoyhtiö(t):  Berlanti Productions Archie Comics CBS Television Studios Warner Bros. Television
Aiheesta muualla
Virallinen sivusto
IMDb 
Riverdale on yhdysvaltalainen teinidraamasarja, joka perustuu Archie Comicsin luoman Justus-sarjakuvan hahmoihin. Fox aloitti vuonna 2015 projektin tuoda sarjakuvahahmot televisioruutuun, mutta vasta The CW:n otettua projekti itselleen siitä tilattiin pilottijakso.
Sarjan esittäminen alkoi Yhdysvalloissa 26. tammikuuta 2017 The CW -kanavalla.
Juoni

Riverdale muuttui kokonaan Clifford ja Penelope Blossomin pojan Jason Blossomin kuollessa 4. heinäkuuta. Jason Blossomin kuolemaa yrittävät selvittää Riverdalen lukiota käyvät oppilaat Archie Andrews, Betty Cooper, Veronica Lodge, Cheryl Blossom (Jason Blossomin kaksossisko) ja Jughead Jones. Archie ja Betty ovat naapureita ja he ovat tunteneet toisensa lapsuudesta asti. Veronica on juuri muuttanut New Yorkista Riverdaleen isänsä Hiram Lodgen jouduttua vankilaan. Jugheadin isä FP Jones on mukana moottoripyöräjengissä, (Southside Serpents) joka on sekaantunut huumeiden myyntiin ja muuhun rikolliseen toimintaan. Yhden jos toisenkin perheen sisällä paljastuu synkkiä salaisuuksia.
Rooleissa

| 0 | 1 | 2 |
| --- | --- | --- |
|  KJ Apa  | … |  Archibald "Archie" Andrews   |
|  Lili Reinhart  | … |  Elizabeth "Betty" Cooper   |
|  Camila Mendes  | … |  Veronica Lodge   |
|  Cole Sprouse  | … |  Forsythe Pendleton "Jughead" Jones III   |
|  Madelaine Petsch  | … |  Cheryl Blossom   |
|  Casey Cott  | … |  Kevin Keller   |
|  Martin Cummins  | … |  Tom Keller   |
|  Marisol Nichols  | … |  Hermione Lodge   |
|  Mark Consuelos  | … |  Hiram Lodge   |
|  Luke Perry  | … |  Fred Andrews   |
|  Skeet Ulrich  | … |  Forsythe Pendleton "FP" Jones, Jr.   |
|  Mädchen Amick  | … |  Alice Cooper   |
|  Lochlyn Munro  | … |  Hal Cooper   |
|  Tiera Skovbye  | … |  Polly Cooper   |
|  Hart Denton  | … |  Chic Smith   |
|  Barclay Hope  | … |  Clifford Blossom/Claudius Blossom   |
|  Nathalie Boltt  | … |  Penelope Blossom   |
|  Vanessa Morgan  | … |  Antoinette "Toni" Topaz   |
|  Trevor Stines  | … |  Jason Blossom   |
|  Robin Givens  | … |  Sierra McCoy   |
|  Ashleigh Murray  | … |  Josie McCoy   |
|  Charles Melton (kausi 2-) Ross Butler (kausi 1)  | … |  Reggie Mantle   |
|  Jordan Connor  | … |  Sweet Pea   |
|  Drew Ray Tanner  | … |  Fangs Fogarty   |
|  Cody Kearsley  | … |  Moose Mason   |
|  Emilija Baranac  | … |  Midge Klump   |
|  Gina Gershon  | … |  Gladys Jones   |
|  Trinity Likins  | … |  Forsythia "Jellybean" Jones   |
|  Sam Witwer  | … |  herra Rupert Chipping   |
|  Rob Raco  | … |  Joaquin DeSantos   |
|  Chad Michael Murray  | … |  Edgar Evernever   |
|  Zoé De Grand Maison  | … |  Evelyn Evernever   |
Tuotanto

Warner Bros. kertoi suunnittelevansa tuomaan Archie Comicsin sarjakuvahahmoja näyteltyyn elokuvaan kesäkuussa 2013. Projekti kuitenkin hautautui muiden töiden takia, kunnes Fox alkoi suunnittelemaan projektia televisiosarjan muodossa vuonna 2014. Sekään ei edennyt pitkälle ja seuraavana vuonna The CW otti sen haltuunsa.
Tammikuussa 2016 The CW ilmoitti tilanneensa sarjasta pilottijakson.
Tuotanto > Kuvaaminen

Sarja kuvattiin Kanadassa Vancouverin kaupungissa.
Aiheesta muualla

Sarjan kotisivut (englanniksi)
Riverdale Internet Movie Databasessa (englanniksi)
Sachie Ishizu

| Sachie Ishizu |
| --- | --- |

Henkilötiedot
Syntynyt: 3. syyskuuta 1992 (ikä 32)
Kansalaisuus:   Japani
Tennispelaaja
Pituus:  164  cm
Kätisyys:  oikea
Kaksinpeli
Paras sijoitus:  162. (10.2.2014)
Voitot/tappiot:  167–100
Nelinpeli
Voitot/tappiot:  50–58
Aiheesta muualla
ITF
WTA
Sachie Ishizu (s. 3. syyskuuta 1992 Tokio) on japanilainen tennispelaaja. Hän on ollut parhaimmillaan kaksinpelissä WTA-listan sijalla 162 helmikuussa 2014. Hän on voittanut urallaan kahdeksan ITF-turnausta kaksinpelissä.
Tennisura

Ishizu saavutti ensimmäisen ITF-turnausvoittonsa Saitamassa elokuussa 2008. Vuonna 2010 Ishizu pääsi tyttöjen kaksinpelin loppuotteluun Wimbledonissa, jossa hän hävisi kuitenkin Kristýna Plíškoválle. Nuorten kesäolympialaisissa 2010 Ishizu voitti kultaa päihittämällä loppuottelussa Anna-Lena Friedsamin. Ishizu teki debyyttinsä WTA-turnauksen pääsarjassa Carlsbadissa heinäkuussa 2013. Hän pääsi turnaukseen karsintojen kautta, mutta hävisi pääsarjan ensimmäisellä kierroksella Carla Suárez Navarrolle. Ishizu aloitti kauden 2014 ASB Classic -turnauksella voittaen ensimmäisellä kierroksella Anett Kontaveitin ja toisella kierroksella Julia Görgesin.
Aiheesta muualla

Sachie Ishizun kotisivut (Arkistoitu – Internet Archive)
Sachie Ishizu WTA:n sivuilla (englanniksi)
Sachie Ishizu ITF:n sivuilla (englanniksi)
Rudolf Erich Raspe

Rudolf Erich Raspe.
Rudolf Erich Raspe (maaliskuussa 1736 Hannover, Saksa – 16. marraskuuta 1794 Killarney, Irlanti) oli saksalainen kirjastonhoitaja, kirjailija ja luonnontieteen tutkija, joka tunnetaan parhaiten paroni von Münchhausenista kertovan tarinakokoelman tekijänä.
Raspe kirjastonhoitajana ja tutkijana

Raspe opiskeli oikeustedettä Göttingenin ja Leipzigin yliopistossa ja työskenteli sitten kirjastonhoitajana Göttingenin yliopistossa. Sen jälkeen hän oli kirjastovirkailijana Hannoverin yliopiston kirjastossa vuodesta 1762, ja vuonna 1764 hänestä tuli Göttingenin yliopiston kirjaston sihteeri. Raspe saavutti mainetta luonnonhistorian ja muinaisesineiden tutkijana, ja hän julkaisi muutamia itse kirjoittamiaan runoja sekä saksan kielelle kääntämiään skotlantilaisen Ossianin runoja. Raspe julkaisi vuonna 1765 kokoelman G. W. Leibnizin filosofisia kirjoituksia, ja hän kirjoitti myös tutkielman Thomas Percyn vuonna 1765 julkaisemasta balladikokoelmasta Reliques of Ancient English Poetry.
Raspe nimitettiin 1767 Kasselin yliopiston professoriksi, ja hänestä tuli myös yliopiston kirjastonhoitaja ja Hessen-Kasselin maakreivin Fredrik II:n jalokivi- ja mitalikokoelmien hoitaja. Vuonna 1769 Raspen kirjoittama eläintieteellinen tutkielma julkaistiin englantilaisen Royal Societyn Philosophical Transactions -aikakauskirjassa, ja tutkielman ansiosta Raspe nimitettiin Royal Societyn kunniajäseneksi. Raspe julkaisi runsaasti tutkielmia eri aloilta, ja vuonna 1774 hän alkoi julkaista Cassel Spectator -nimistä aikakauskirjaa.
Pako Saksasta Englantiin

Raspe joutui pakenemaan Saksasta Englantiin vuonna 1775 sen jälkeen, kun hän oli myynyt Hessen-Kasselin maakreiville kuuluneita arvoesineitä omaan laskuunsa oltuaan Italiassa hankkimassa esineistöä maakreivin kokoelmiin. Raspe asettui nyt asumaan Lontooseen ja hankki elantonsa julkaisemalla kirjoja eri aiheista sekä kääntämällä saksalaista kirjallisuutta englannin kielelle. Muun muassa kirjailija ja taidehistorioitsija Horace Walpole avusti Raspea taloudellisesti ja auttoi häntä julkaisemaan 1781 taidehistoriaa käsitelleen tutkielman Essay on the Origin of Oil-painting. Raspe joutui kuitenkin elämään köyhyydessä, ja hän menetti myös Royal Societyn jäsenyytensä.
Raspen toiminta kaivosalalla Cornwallissa, Skotlannissa ja Irlannissa

Raspe oli vuosina 1782–1788 teollisuusmies Matthew Boultonin palveluksessa ja toimi jalometallipitoisuuksien arvioijana ja varastonhoitajana Dolcoathin kupari- ja tinakaivoksessa Cornwallissa. Näihin aikoihin Raspe julkaisi kirjoja geologiasta ja taidehistoriasta. Raspe kirjoitti Cornwallissa olleessaan myös ensimmäisen version paroni Münchhausenin tarinoista. Raspe harrasti kemiaa, ja hän oli kiinnostunut erityisesti volframista. Trewhiddlen maatilalta Cornwallista löydettiin vuonna 2003 vanha volframimetalliharkko, ja on arveltu, että harkko olisi voitu valmistaa Raspen vieraillessa läheisessä Pentewanin Happy-Union-kaivoksessa. Näihin aikoihin Raspe myös kokosi ja julkaisi vuosina 1786 ja 1791 kuvailevat luettelot skotlantilaisen jalokivikaivertaja James Tassien yli 16 000 jalokivijäljennöksen kokoelmasta.
Raspe siirtyi vuoden 1790 tienoilla Caithnessiin Skotlantiin ja toimi mineralogiaa harrastaneen Sir John Sinclairin palveluksessa. Raspe väitti löytäneensä Sinclairin tiluksilta arvokkaita malmiesiintymiä, mutta sitten selvisi, että hän olikn itse vienyt löytämänsä malminäytteet maastoon. Myöhemmin skotlantilainen kirjailija Walter Scott käytti Raspea vuonna 1816 ilmestyneessä romaanissaan The Antiquary esiintyneen saksalaisen kaivoshuijarin Herman Dousterswivelin esikuvana. Raspe pakeni Skotlannista ja siirtyi Irlantiin, jossa hän toimi Kerryn kreivikunnassa sijainneen kuparikavoksen johtajana. Raspe kuoli Killarneyssä Irlannissa lavantautiin marraskuussa 1794.
Paroni Münchhausenin seikkailut

Raspe julkaisi paroni Münchhausenista kertovan tarinakokoelmansa ensimmäisen kerran syksyllä 1785 Lontoossa englanniksi nimellä Baron Munchausen's Narrative of his Marvellous Travels and Campaigns in Russia. Kirjasta julkaistiin nopeasti viisi painosta Englannissa, ja vuonna 1786 tarinakokoelma käännettiin saksan kielelle. Münchhausenin seikkailuista ilmestyi Englannissa vuoteen 1792 mennessä uusia laajennettuja painoksia, mutta on epäselvää, olivatko myöhempiin painoksiin lisätyt uudet tarinat Raspen vai muiden kirjoittamia. Tarinat saksan kielelle kääntänyt runoilija Gottfried August Bürger (1747–1794) lisäsi käännökseensä omia mukaelmiaan, ja häntä pidettiin pitkän aikaan tarinoiden varsinaisena kirjoittajana, sillä Raspe ei ollut alun perin julkaissut tarinoita omalla nimellään. Raspe oli tutustunut tarinoiden päähenkilön esikuvana toimineeseen vapaaherra Karl Friedrich Hieronymus von Münchhauseniin asuessaan Göttingenissä, ja hän vieraili joitakin kertoja värikkäänä tarinankertojana tunnetun von Münchhausenin kartanossa Bodenwerderissä.
Kirjallisuutta

Tarkka-Robinson, Laura: Rudolf Erich Raspe and the Anglo-Hanoverian Enlightenment.  (Diss)  Helsinki:  Helsingin yliopisto, 2017.  ISBN 978-951-51-2833-1.  Tiivistelmä.[vanhentunut linkki]
Aiheesta muualla

Raspe, Rudolf Erich. Neue Deutsche Biographie.
Rudolf Erich Raspen teoksia. Project Gutenberg.
Rudolf Erich Raspen teoksia. Internet Archive.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rudolf Erich Raspe
Käännös suomeksi
Shannon Szabados

| Shannon Szabados |
| --- | --- |

Henkilötiedot
Syntynyt: 6. elokuuta 1986 (ikä 38) Edmonton, Alberta, Kanada
Kansalaisuus:   Kanada
Jääkiekkoilija
Lempinimi:  Szab, Szabbie
Pelipaikka:  maalivahti
Hanska:  vasen
Pituus:  176 cm
Paino:  68 kg
Seura
Seura:  Buffalo Beauts
Sarja:  NWHL
Pelaajaura
Pääsarjaura:  2006–
Aiheesta muualla
www.shannonszabados.com
| Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Maa:  Kanada> Naisten jääkiekko. |
| --- | --- | --- | --- |
|  Kultaa | Vancouver 2010 | jääkiekko |  |
|  Kultaa | Sotši 2014 | jääkiekko |  |
|  Hopeaa | Pyeongchang 2018 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Yhdysvallat 2012 | jääkiekko |  |
|  Hopeaa | Suomi 2009 | jääkiekko |  |
|  Hopeaa | Sveitsi 2011 | jääkiekko |  |
|  Hopeaa | Kanada 2013 | jääkiekko |  |
|  Hopeaa | Yhdysvallat 2017 | jääkiekko |  |
|  Pronssia | Suomi 2019 | jääkiekko |  |
Shannon Lynn Szabados (s. 6. elokuuta 1986 Edmonton, Alberta, Kanada) on kanadalainen jääkiekkomaalivahti sekä lajin kaksinkertainen olympiavoittaja.
Szabados on ollut Kanadan maajoukkueen mukana voittamassa olympiakultaa kahdesti, Vancouverissa 2010 ja Sotšissa 2014. Hän oli voittamassa maailmanmestaruutta Yhdysvalloissa järjestetyissä vuoden 2012 maailmanmestaruuskilpailuissa. Lisäksi hänellä on olympialaisista yksi hopeamitali sekä MM-kilpailuista neljä hopeaa ja yksi pronssi.
Szabados valittiin Vancouverin olympialaisissa 2010 turnauksen parhaaksi maalivahdiksi sekä median valitsemaan tähdistökentälliseen. Myös Pyeongchangin olympialaisissa 2018 hänet valittiin turnauksen parhaaksi maalivahdiksi.
Seuratasolla Szabados on edustanut muun muassa Southern Professional Hockey Leaguessa pelaavaa Columbus Cottonmouthsia. Nykyisin hän edustaa Buffalo Beautsia naisten NWHLssä.
Käännös suomeksi
Savannitöpökerttunen

| Savannitöpökerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikantöpökerttuset Macrosphenidae
Suku::  Afrikatöpökerttuset Sylvietta
Laji::  rufescens
Kaksiosainen nimi
 Sylvietta rufescens  (Vieillot, 1817) 
Katso myös
   Savannitöpökerttunen Wikispeciesissä   Savannitöpökerttunen Commonsissa 
Infobox OKNimi-testi OKIUCN-testi OK: 
Savannitöpökerttunen (Sylvietta rufescens) on afrikatöpökerttusten heimoon kuuluva afrikkalainen varpuslintu. Sen esiintymisalue käsittää mantereen eteläisen osan Angolasta, Zairesta ja Burundista etelään aina Etelä-Afrikkaan saakka. Lajista tunnetaan seitsemän alalajia. Louis Jean Pierre Vieillot kuvaili lajin holotyypin Etelä-Afrikan Kapmaan länsiosan Olifants Riveriltä vuonna 1817.
Saint-Avit

Saint-Avit voi tarkoittaa seuraavia:
Maantiede > Ranskalaisia kuntia

Saint-Avit, Charenten departementissa
Saint-Avit, Drômen departementissa
Saint-Avit, Landesin departementissa
Saint-Avit, Loir-et-Cherin departementissa
Saint-Avit, Lot-et-Garonnen departementissa
Saint-Avit, Puy-de-Dômen departementissa
Saint-Avit, Tarnin departementissa
Maantiede > Nimi esiintyy kunnan nimessä

Saint-Avit-de-Tardes, Creusen departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint-Avit”, voi hakea sivunnimihaulla, laajalla sivunnimihaulla tai tekstihaulla.
Savannitäplätikka

| Savannitäplätikka |
| --- | --- |
 Savannitäplätikkakoiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Täplätikat Campethera
Laji::  nubica
Kaksiosainen nimi
 Campethera nubica  (Boddaert, 1783) 
Katso myös
   Savannitäplätikka Wikispeciesissä   Savannitäplätikka Commonsissa 
Infobox OKNimi-testi OKIUCN-testi OK: 
Savannitäplätikka (Campethera nubica) on itäafrikkalainen tikka. Sen esiintymisalue ulottuu Sudanista Ugandaan, Etiopiaan, Somaliaan, Keniaan, Tansaniaan ja Zaireen. Lajista tunnetaan kaksi alalajia. Pieter Boddaert kuvaili lajin holotyypin Pohjois-Sudanin Nubiasta vuonna 1783.
Saara Finni

Saara Finni (s. 1938) on suomalainen Janakkalan Tervakoskella asuva toimittaja ja kirjailija.
Finnin tunnetuinkenen mukaan? kirja on omakohtaisiin kokemuksiin perustuva, vanhusten laitoshoidon epäkohdista kertova yhteiskunnallinen romaani Suruvaippa, joka on sovitettu myös näytelmäksi. Finni on kirjoittanut myös terveydenhuollon ongelmista (Rahat vai henki) sekä toimittanut 1970-luvun alussa kirjan maaseudun pientilojen emännistä. Hän on lisäksi julkaissut Valamon luostarisaaresta kertovan kirjan Valamo, sinisen kukan saari.
Teoksia

Rahat vai henki. Gummerus 1976
Suruvaippa : romaani. Gummerus 1981, ilmestynyt näytelmänä 1985
Valamo, sinisen kukan saari ; kuvat Igor Georgijevski ym. Tammi 1990, 2. uus. painos 1990
Vuoksi - satakielivirta. Tammi 1994
Elämää ja ihmisiä Tervakoskella eilen ja tänään 2004. Saara Finni, Tervakoski 2004
Wiipurin matka 1900 ja Seminaarista paluu 1906. Omakustanne 2020.
Toimitustöitä

Pientilan emäntä ; toim. Saara Finni. Gummerus 1972
Palkinnot

Tiedonjulkistamisen valtionpalkinto 1974 (kirjasta Pientilan emäntä)
Kiitos kirjasta -mitali 1982 (romaanista Suruvaippa)